**Căpriană, lumină lină**

*Vladimir Potlog*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O, Căpriană, minune sfântă,

Care ai fost înălţată de un voievod bun şi faimos,

Chiar şi îngerii în cer te cântă,

Lumină lină, trimisă de Hristos!

Tu luminezi această palmă de pământ,

Trădată, vândută mereu.

Căpriană, logos sfânt,

Eşti ca o mană trimisă de Dumnezeu!

O, tu, mireasă a lui Hristos,

Zidită cu multă trudă şi sudoare,

Eşti un scut pentru neamul meu

Contra hoardelor barbare.

Căpriană, lumină lină,

Eşti un simbol divin

Pentru omul cu inima de har plină

Şi care crede în al său destin.